KIRJALLINEN KYSYMYS E-1823/02 esittäjä(t): Erik Meijer (GUE/NGL) komissiolle. Yrityksille päivittämis- ja lisäysmahdollisuuksien rajoittamisella aiheutettu este käyttää olemassa olevia Microsoft-lisenssejä.



Virallinen lehti nro 092 E , 17/04/2003 s. 0095 - 0096



KIRJALLINEN KYSYMYS E-1823/02 esittäjä(t): Erik Meijer (GUE/NGL) komissiolle (27. kesäkuuta 2002) Aihe: Yrityksille päivittämis- ja lisäysmahdollisuuksien rajoittamisella aiheutettu este käyttää olemassa olevia Microsoft-lisenssejä 1. Onko komissio tietoinen valituksesta, jonka Alankomaiden verkkokäyttäjien ryhmän Netwerk Gebruikersgroep Nederland (NGN) teki Microsoftia vastaan, koska: a) 1. lokakuuta 2001 lähtien yritykset, joilla on useita lisenssejä, eivät saa enää päivitettyä ohjelmia (kuten MS-Office) ja työaseman käyttöoikeutta (CAL) normaalia lisenssimaksua 50 prosenttia alemmalla hinnalla, minkä vuoksi käyttäjien on maksettava enemmän pysyäkseen kehityksessä mukana; b) kahden vuoden aikana voimassa oleva päivitysetu, jonka mukaan asiakkaalla on oikeus saada viimeisimmät ohjelmistoversiot vain 58 prosenttia kalliimmalla hinnalla kuin vanhat ohjelmistot, vaikuttaa olevan voimassa ainoastaan 1. elokuuta 2002 saakka ja tämän jälkeen kaikki ostetut lisenssit, joihin ei sisälly päivitysetua tai ohjelmistovakuutusta, eivät ole enää päivitettävissä, joten 66 prosenttia Microsoftin lisensseistä on siitä lähtien käytöstä poistettavaa ohjelmistoa; c) tarjottu ohjelmistovakuutus maksaa vähintään 2529 prosenttia enemmän kuin aikaisemmin ja vaihtoehtoista vuosittaista tilausmaksuohjelmaa koskeva mahdollisuus vaikuttaa monesti olevan vielä kalliimpi? 2. Mihin toimiin komissio aikoo ryhtyä, varmistaakseen lähes monopoliasemassa olevan yrityksen ohjelmistojen käyttö- ja päivitysmahdollisuuden, etenkin kun otetaan huomioon Alankomaiden kilpailuviranomaisen 22. toukokuuta 2002 päivätty kirje NGN:lle ja Alankomaiden hallituksen vastaus maan parlamentin jäsenten kysymyksiin 2. marraskuuta 2001 (TK. nr. 198), jolloin hallitus esitti, että asia annetaan komission käsiteltäväksi, koska ongelma ulottuu rajojen yli? 3. Mikä on nyt Microsoftin kytkykaupasta esittämäni kirjallisen kysymykseni E-3111/01(1) 4, 5, 6 ja 7 kohtien tilanne, johon komissio jätti vastaamatta 14. tammikuuta 2002 sillä perusteella, että Microsoftin vastausta tarkasteltiin edelleen ja komissio ei sen vuoksi pystynyt esittämään johtopäätöksiä? (1) EYVL C 147 E, 20.6.2002, s. 97. Mario Montin komission puolesta antama vastaus (31. heinäkuuta 2002) 1. Komissio on tietoinen siitä, että NGN on tehnyt kantelun Microsoftista. Lisäksi komissio tuntee pääosin Microsoftin ohjelmistopäivityksiä koskevan lisenssipolitiikan. 2. Tehostaakseen rajallisten resurssiensa käyttöä ja ottaen huomioon, että Microsoftia koskevan asian käsittely on kesken, komissio sopi useiden kansallisten kilpailuviranomaisten kanssa vuonna 2001, että nämä tekisivät alustavan tutkimuksen Microsoftin ohjelmapäivityksiä koskevasta lisenssipolitiikasta. Komissio tutkii parhaillaan kansallisten kilpailuviranomaisten toteuttaman tutkimustyön perusteella ja yhdessä näiden kanssa tehokkainta tapaa edetä näissä tutkimuksissa. 3. Microsoft toimitti komission käynnissä olevan tutkimuksen kuluessa huhtikuussa 2002 asiakirja-aineiston loppuosan. Komissio viimeistelee parhaillaan tutkimustaan tämän aineiston osalta (yli 20 000 sivua).